Sophie Løhde (V), 2023-03-21:
Jeg synes, det er væsentligt, at vi som led i de forhandlinger drøfter såvel direkte som indirekte partistøtte.
Jeg er sikker på, at ordføreren også kan få et klart svar på vegne af Venstres ordfører, i forhold til at vi jo også igennem mange år har haft nogle meget klare synspunkter, i forhold til at der skal være lighed omkring direkte og indirekte partistøtte.
Men det er ikke sådan, at jeg afskriver nogen partier i Folketinget på forhånd.
Tak for rosen for en god tale; det er jo ikke hver dag, man får det at vide i forbindelse med et beslutningsforslag om åbenhed om partistøtte.
Så det var godt, at den faldt i god jord.
Jeg har ikke lige en dato med i baglommen her i dag, så med fare for, at jeg lover for meget – og jeg kigger ned på min ministersekretær, der allerede sender mig skarpe blikke – vil vi sørge for at få indkaldt snarest muligt.
Og selvfølgelig vil jeg også tage afsæt i at drøfte en række ting med den forligskreds, der er på det her område, og som vi fra regeringens side lægger afgørende vægt på skal respekteres.
Vi behandler her et beslutningsforslag fra Enhedslisten om åbenhed om privat partistøtte.
Enhedslisten opremser herefter ti forskellige initiativer, som partiet mener bør indgå i sådanne foranstaltninger.
Jeg vil derfor også gerne takke for den interesse, som beslutningsforslaget jo alt andet lige er udtryk for, også selv om vi nok ikke er enige på alle strækninger.
På den ene side er der hensynet til offentlighed og transparens omkring væsentlige demokratiske processer i samfundet.
På den anden side er der også hensynet til, at man som almindelig borger skal kunne støtte aktører i demokratiet, uden at ens politiske tilhørsforhold nødvendigvis skal offentliggøres.
Jeg ved, at en række partier, herunder regeringspartierne, er enige i, at der skal kigges på det, der bliver omtalt som den såkaldte selskabsfinte, sådan som Enhedslisten også foreslår som et af sine elementer i beslutningsforslaget.
Her sparker Enhedslisten således en åben dør ind.
Selskabsfinten er en måde at omgå reglerne om åbenhed om privat partistøtte på, ved at flere bidrag under beløbsgrænsen, der tilsammen overstiger beløbsgrænsen, gennem forskellige juridiske personer, som man har bestemmende indflydelse i, er til den samme bidragsmodtager.
Da der som sagt tegner sig et flertal for at regulere bl.a. selskabsfinten, er det helt oplagt, at der skal indledes politiske forhandlinger om, hvordan den regulering skal se ud.
Og det er min intention som minister at indkalde til de forhandlinger snarest muligt.
I den forbindelse vil jeg også gerne nævne, at Transparency International i 2022 rangerede Danmark som det land i verden, der opfattes som mindst korrupt.
Det er et flot resultat, som vi skal og kan være rigtig stolte af, men som vi selvfølgelig også hele tiden skal arbejde for at fastholde.
Jeg har desuden også selv planlagt et møde med formanden for Transparency International Danmark for at drøfte organisationens syn på partistøttereglerne forud for de planlagte politiske forhandlinger – ikke fordi vi nødvendigvis er enige om alt, men fordi vi synes, det er vigtigt med dialogen.
Når det er sagt, vil jeg gerne føje til, at regeringen netop på grund af mine planer om snarlige politiske forhandlinger ikke på forhånd vil binde sig til en række konkrete initiativer, endnu inden forhandlingerne overhovedet er gået i gang.
Det forlig skal der naturligvis tages højde for, og det skal respekteres i forbindelse med forhandlingerne.
Derfor vil jeg afholde mig fra at udtale mig om konkrete initiativer, som Enhedslisten har stillet op her i beslutningsforslaget.
For det første skriver Enhedslisten i bemærkningerne til initiativ nr. 7, at strafskærpelsen skal gælde i de tilfælde, hvor donationer er anvendt til skattefradrag.
Det giver mig anledning til at reklamere for Indenrigs- og Sundhedsministeriets vejledning om visse spørgsmål vedrørende partistøtte fra 2020, hvor bl.a. samspillet med skattelovgivningen er beskrevet.
Her er det forklaret, at private bidragsydere eller tilskudsydere, herunder en privatperson eller en privat virksomhed, som udgangspunkt ikke har fradragsret for støtte ydet til de politiske partier.
Det gælder dog ikke støtte ydet via f.eks. faglige kontingenter, hvor fradragsretten følger af ligningsloven.
Men en virksomhed kan altså ikke trække støtten fra i skat.
Det er ikke rigtigt.
Det følger direkte af partistøtteloven, at erklæringen om private bidrag over beløbsgrænsen, der er ydet til en kandidat, skal indeholde oplysninger om, hvilken kandidat tilskuddet er ydet til.
Men rammerne for, hvad de regionale kandidatlister skal oplyse på det her område, er noget, vi eventuelt kan drøfte i forbindelse med vores forhandlinger.
Alt i alt kan regeringen ikke støtte beslutningsforslaget her.
Til gengæld agter jeg som tidligere nævnt på vegne af regeringen at indkalde til politiske forhandlinger snarest muligt.